**VZOREC POGODBE**

**Ni potrebno prilagati k vlogi in podpisati**

Občina Bohinj, Triglavska cesta 35, 4264 Bohinjska Bistrica,

matična št. 5883415000, davčna št. SI 43302904,

ki jo zastopa župan Jože Sodja

(v nadaljnjem besedilu: občina)

in

ime in priimek oziroma naziv:\_\_\_\_\_\_\_\_\_\_\_,

naslov:\_\_\_\_\_\_\_\_\_\_\_\_\_,

Matična št: \_\_\_\_\_\_\_\_\_,

Davčna št: \_\_\_\_\_\_\_\_\_,

Ki ga zastopa: \_\_\_\_\_\_\_\_

(v nadaljnjem besedilu: upravičenec)

skleneta naslednjo

**POGODBO št: \_\_\_\_\_\_\_\_\_**

**o sofinanciranju projekta s področja kulturne dediščine**

**1. člen**

Pogodbeni stranki uvodoma ugotavljata:

- da je Občina Bohinj v Bohinjskih novicah ter na spletni strani Občine Bohinj dne \_\_\_\_\_\_\_ objavila Javni razpis za sofinanciranje obnove in vzdrževanja spomenikov in objektov kulturne dediščine v občini Bohinj v letu 2025 (*v nadaljevanju: javni razpis*).

- da je upravičenec kandidiral na javnem razpisu,

- da je bilo vlogi, ki jo je vložil upravičenec, s sklepom št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_, ugodeno.

**2. člen**

Predmet te pogodbe je sofinanciranje obnove enote kulturne dediščine z naslovom \_\_\_\_\_\_\_\_\_\_\_\_\_\_, katastrska občina \_\_\_\_\_\_\_, parcela \_\_\_\_\_\_\_\_, v skladu z Javnim razpisom.

**3. člen**

Občina je s sklepom št. \_\_\_\_\_\_\_\_\_\_\_ z dne \_\_\_\_ upravičencu odobrila sredstva v višini do \_\_\_\_\_\_ EUR.

**4. člen**

Upravičenec je dolžan najkasneje do 20. novembra 2025 izvesti celoten projekt ter Občini Bohinj predložiti popolno končno poročilo o opravljenih delih z zahtevkom za izplačilo sredstev.

Končno poročilo o opravljenih delih z zahtevkom za izplačilo naj vsebuje vsaj podatke o upravičencu, fotokopije računov za izvedena dela, ki so predmet sofinanciranja in se glasijo na upravičenca, vsaj dve (2) barvni fotografiji objekta po izvedenih delih ter opis izvedenih del.

V kolikor so bili računi že priloženi vlogi, jih pri končnem poročilu ni potrebno ponovno prilagati.

Dela morajo biti izvedena skladno s pridobljenimi soglasji ter oddano prijavo.

**5. člen**

Sredstva iz 3. člena te pogodbe bodo nakazana upravičencu trideseti (30) dan od prejetega Končnega poročila o opravljenih delih z zahtevkom za izplačilo sredstev, oz. najkasneje do 31. decembra 2025, na račun upravičenca, TRR št. \_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_.

Sredstva so zagotovljena na proračunski postavki Občine Bohinj – PP - 3534 - Vzdrževanje zgodovinskih, verskih objektov .

**6. člen**

Upravičenec se strinja, da ni upravičen do izplačila odobrenih sredstev v kolikor ne izvede investicije v celoti.

V primeru, da je investicija izvedena v nižji vrednosti, kot je znašala predračunska vrednost, se vrednost dodeljenih sredstev temu ustrezno zniža.

Upravičenec se strinja, da se podatki o odobrenih in izplačanih sredstvih, ki so javnega značaja, lahko objavljajo. Občina skladno z Uredbo o posredovanju in ponovni uporabi informacij javnega značaja (Uradni list RS, št. 24/16) na spletni strani Občine Bohinj objavi prejemnike in višino prejetih sredstev ter zaključno poročilo o poteku in rezultatu porabljenih sredstev.

**7. člen**

Občina preverja namensko porabo sredstev po tej pogodbi, zato upravičenec soglaša, da lahko občina ter komisija, imenovana za ta postopek, v zvezi s tem dostopa na njegovo nepremičnino, kjer stoji objekt, fotografira in na druge načine dokumentira stanje pred, med in po izvedbi del, ki so predmet sofinanciranja.

**8. člen**

Če je prijavitelj ob oddaji vloge zamolčal resnična dejstva ali navajal neresnične podatke, ki vplivajo na dodelitev sredstev, ali bo sredstva porabil nenamensko ali v nasprotju s predpisi, vlogo in razpisom, mora sredstva v celoti vrniti, skupaj z zamudni obrestmi, ki tečejo od dneva izplačila sredstev do plačila.

**9. člen**

Skrbnik pogodbe s strani občine je Maruša Velički Rozman, skrbnik s strani upravičenca pa \_\_\_\_\_\_\_\_\_\_\_\_.

**10. člen**

Pogodbeni stranki se dogovorita, da bosta vse spore iz te pogodbe reševali sporazumno, če pa to ne bo mogoče, dogovorita pristojnost Okrajnega sodišča v Radovljici.

**11. člen**

Pogodba stopi v veljavo, ko jo podpišeta obe pogodbeni stranki. Napisana je v treh izvodih, od katerih prejme Občina Bohinj dva (2) izvoda, upravičenec pa en (1) izvod.

|  |  |
| --- | --- |
| UPRAVIČENEC:  Datum podpisa:\_\_\_\_\_\_\_\_\_\_\_\_  (ime, priimek lastnika oz. odgovorne osebe)\_\_\_\_\_\_\_\_\_\_\_\_\_\_  Podpis: \_\_\_\_\_\_\_\_\_\_\_\_\_\_\_\_\_\_ | OBČINA BOHINJ:  Datum podpisa: \_\_\_\_\_\_\_\_\_\_\_\_  Župan Jože Sodja  Podpis: \_\_\_\_\_\_\_\_\_\_\_\_\_\_\_\_\_\_\_ |